ສະຫະລັດ ຕັ້ງຂໍ້ກ່າວຫາ ພວກຜູ້ຕ້ອງສົງໄສ 3 ຄົນ ຖານໃຫ້ການສະໜັບສະໜຸນ ກຸ່ມລັດອິສລາມ 
ພວກຜູ້ຊາຍທັງສາມຄົນນີ້ ຖ້າສານຕັດສິນວ່າ ມີຄວາມຜິດແທ້ ແຕ່ລະຄົນ ຈະປະເຊີນກັບ ການລົງໂທດ ຈຳຄຸກ ເຖິງ 15 ປີ.
ໃນວັນພຸດວານນີ້ ບັນດາເຈົ້າໜ້າທີ່ສະຫະລັດໄດ້ຈັບກຸມຊາວ ຕ່າງດ້າວ3 ຄົນທີ່ອາໄສຢູ່ໃນນະຄອນນີວຢອກ ໃນຂໍ້ຫາຖານ ວາງແຜນໃຫ້ການສະໜັບສະໜຸນຕໍ່ກຸ່ມລັດອິສລາມໃນຊີເຣຍ ແລະສັງຫານປະທານາທິບໍດີບາຣັກ ໂອບາມາ ພວກເຈົ້າໜ້າ ທີ່ຕຳຫຼວດ ແລະສາຍລັບອົງການຕຳຫຼວດສັນຕິບານກາງ FBI ຂອງສະຫະລັດ ກະຊວງຍຸຕິທຳສະຫະລັດ ກ່າວວ່າ ນາຍ Akhror Saidakh metov ໄວ 19 ປີ ພົນລະເມືອງ Kazakhstan ໄດ້ຖືກຈັບກຸມ ທີ່ສະໜາມບິນນາໆຊາດ John F Kennedy ທີ່ນະຄອນນີວ ຢອກ ບ່ອນທີ່ຜູ້ກ່ຽວກຳລັງພະຍາຍາມຈະຂຶ້ນເຮືອບິນ ໄປຍັງ ນະຄອນ Istanbul ນາຍ Abdurasul Hasanovich Juraboev ໄວ 24 ປີ ຈາກ Uzbekistan ໄດ້ມີປີ້ເຮືອບິນທີ່ຈະເດີນທາງໄປຍັງນະຄອນ Istanbul ໃນເດືອນໜ້າ ນີ້ ແລະໄດ້ຖືກຈັບກຸມທີ່ນະຄອນ Brooklyn ນາຍ Abror Habibov ໄວ 30 ປີມາຈາກ Uzbekistan ເຊັ່ນກັນ ຖືກກ່າວຫາວ່າ ຊ່ອຍເງິນ ໃນຄວາມພະຍາຍາມຂອງນາຍ Sai dakhmetov ນັ້ນ ຜູ້ກ່ຽວຖືກຈັບກຸມທີ່ລັດ Florida ບ່ອນທີ່ຜູ້ກ່ຽວໄດ້ໄປປາກົດໂຕຢູ່ໃນສານລັດຖະບານ ກາງແຫ່ງນຶ່ງ ແລະທາງສານ ໄດ້ແຕ່ງຕັ້ງທະນາຍຄວາມໃຫ້ຈຳເລີຍຄົນນີ້ແລ້ວ ທ່ານ Adam Perlmutter ທີ່ເປັນທະນາຍຄວາມໃຫ້ນາຍ Saidakhmetov ໄດ້ຕັ້ງຄຳ ຖາມຍຸດທະວິທີຂອງລັດຖະບານ ແລະກ່າວວ່າ ສະຫະລັດຈະຕ້ອງຊອກຫາວິທີທາງອື່ນ ເພື່ອເຂົ້າຫາຊາວມຸສລິມທີ່ອາດຈະຖືກຊັກຊວນໃຫ້ເຂົ້າຮ່ວມກັບພວກຫົວຮຸນແຮງນັ້ນ ພວກຊາຍທັງ 3 ຄົນຖືກກ່າວຫາ ຖານທຳຄວາມພະຍາຍາມແລະສົມຮູ້ຮ່ວມຄິດໃຫ້ການສະໜັບສະໜຸນດ້ານວັດຖຸແກ່ອົງການກໍ່ການຮ້າຍ ຖ້າຫາກຖືກພົບເຫັນວ່າ ພວກກ່ຽວມີ ຄວາມຜິດແທ້ ແຕ່ລະຄົນຈະປະເຊີນກັບການລົງໂທດຈຳຄຸກເຖິງ 15 ປີ ກະຊວງຍຸຕິທຳ ກ່າວວ່າ ນາຍ Juraboev ມີໝາຍກຳນົດທີ່ຈະພົວພັນກັບການກໍ່ການ ຮ້າຍໃນສະຫະລັດ ຖ້າໄດ້ຮັບຄຳສັ່ງຈາກກຸ່ມລັດອິສລາມແລະນາຍ Saidakhmetov ມີຄວາມຕັ້ງໃຈແບບດຽວກັນ ຖ້າຜູ້ກ່ຽວທີ່ສາມາດເດີນທາງໄປຍັງຕ່າງປະເທດໄດ້ ເພື່ອ ໄປເຂົ້າຮ່ວມກັບພວກນັກຕໍ່ສູ້ກຸ່ມລັດອິສລາມນັ້ນ ທ່ານ William Bratton ຫົວໜ້າຕຳຫຼວດປະຈຳນະຄອນນີວຢອກກ່າວຕໍ່ກອງປະຊຸມນັກ ຂ່າວວ່າ